Source: http://munimedia.cz/prispevek/krajsky-sud-v-zline-pochybil-deti-by-mali-byt-v-starostlivosti-otca-15588/
Timestamp: 2019-09-21 20:00:58+00:00

Document:
Krajský súd v Zlíne pochybil. Deti by mali byť v starostlivosti otca
Neplnoletí bratia zo Zlína nechcú žiť po rozvode rodičov u matky. Bývanie s ňou im zhoršuje psychický aj fyzický zdravotný stav. Ústavný súd apeluje na rodičov, aby dospeli k vzájomnej dohode a neškodili synom. Pre citlivosť informácií redakcia Stisku neuvádza mená rodinných príslušníkov.
Brno – Rozvod rodičov deťom neprospel. Súd zveril oboch neplnoletých Zlíňanov do striedavej starostlivosti rodičov. To im však nevyhovuje, u matky bývať nechcú. Vzťah k nej majú negatívny. Ústavný súd preto na návrh otca prípad znovu otvoril.
O striedavej starostlivosti rodičov rozhodol Krajský súd v Zlíne už v septembri minulého roku. Matka detí odmieta komunikovať s rodinou a súdmi. Zároveň sa nevhodne vyjadruje o rodine z otcovej strany. Jej deti u nej bývať nechcú. Podľa psychológov im život s matkou škodí, starší syn sa dokonca začal pomočovať. Ani jeden z nich si striedavú starostlivosť neželá. Chcú bývať s otcom.
Otec dvoch neplnoletých synov sa voči tomuto rozhodnutiu odvolal na Ústavný súd v Brne. Ten na základe názorov psychológov, polície a forenzného opatrovníka dospel 14. mája k rozhodnutiu, že by deti mali ostať iba v starostlivosti otca. Podľa sudcu Vladimíra Sládečka je potrebné dbať na prianie dieťaťa, ak je schopné vlastného uvažovania. „Emocionálne zázemie nachádzajú obaja synovia u otca,“ tvrdí Sládeček.
Krajský súd bude teraz musieť zhromaždiť a znovu prehodnotiť všetky dôkazy, pretože podľa Ústavného súdu nesprávne vyhodnotil pomery, ktoré v rodine vládnu. Neplnoleté deti sa do starostlivosti inej osoby vkladajú na základe existencie pokrvného puta, zachovania identity dieťaťa, schopnosti opatrovníka zabezpečiť základné potreby a na základe priania dieťaťa.
Klíčová slova: soud, justice, ústavní soud, nezletilý, výživa, starostlivost, rodiče, matka, otec, rozhodnutí

References: súd 
 súd 
 Súd 
 súd 
 súd 
 súd 
 súd